Այնպես որ, ես կարծում եմ, որ եթե այս Սահմանադրությունն անցնի, ապա դա իսկական փրկօղակ է լինելու Սերժ Սարգսյանի համար, քանզի, ըստ ամենայնի, նա էլ լինելու է օլիգարխիկ խորհրդարանական մեծամասնության վարչապետի հիմնական թեկնածուն: Ի տարբերություն ընդդիմության, իշխանությունը շատ ավելի իրատես է եւ հասկանում է, որ նախագահական ուղղակի ընտրության միջոցով շատ բարդ է լինելու Սերժ Սարգսյանին նախագահ դարձնելը, հատկապես, որ առաջարկվող Սահմանադրությամբ իշխանության հիմնական կրողը դառնում է վարչապետն, ու պայքարը գնալու է հենց այդ աթոռի եւ ԱԺ մեծամասնության համար»,- ասում է Հմայակ Հովհաննիսյանը: Այդուհանդերձ, եթե իշխանություններն այդքան խելոք են, ինչո՞ւ նրանք միայն համառ դիմադրությունից հետո համաձայնեցին ընդունել սահմանադրական այս փոփոխությունները: